সমাজমাধ্যমে AI পোস্ট ঘিরে গুজরাটে সাম্প্রদায়িক উত্তেজনা, আটক ৫০

ওয়েবডেস্ক- সমাজমাধ্যমে (Social Media) এআই (AI) ভিত্তিক পোস্ট ঘিরে গুজরাটে (Gujrat) সাম্প্রদায়িক উত্তেজনা (communal unrest) । শুক্রবার রাতে গুজরাটের ভদোদরায় (Vadodara) এই ঘটনায় উত্তেজনা ছড়ায়। ঘটনায় পুলিশ ৫০ জন সন্দেহভাজনকে  আটক করেছে। সাম্প্রদায়িক উত্তেজনা ঘিরে পাথর ছোঁড়াছুঁড়ির ঘটনা ঘটে। ঘটনা ঘিরে এলাকায় উত্তেজনা রয়েছে।

শুক্রবার রাতে সংখ্যালঘুদের ধর্মীয় অনুভূতিকে লক্ষ্য করে একটি বিতর্কিত কৃত্রিম বুদ্ধিমত্তা-নির্ভর সোশ্যাল মিডিয়া পোস্ট ভাইরাল হয়। এই ঘটনায় ভাদোদরার পুরাতন শহরে উত্তেজনা ছড়িয়ে পড়ে। দাঙ্গা, পাথর ছোঁড়াছুঁড়ির ঘটনা ঘটে। অবস্থা নিয়ন্ত্রণে আনতে পুলিশকে হিমশিম খেতে হয়। শুক্রবার গভীর রাতে ভাদোদরায় সাম্প্রদায়িক উত্তেজনা তীব্র আকার ধারণ করে। ভাইরাল পোস্টটি পুরনো শহর এলাকার স্থানীয়দের মধ্যে তীব্র ক্ষোভের সৃষ্টি করে। বিশাল উত্তেজনা তৈরি হয়। দুপক্ষের মধ্যে পাথর ছোঁড়াকে কেন্দ্র করে তীব্র উত্তেজনা তৈরি হয়। খবর পাওয়ার পরেই পুলিশ ঘটনাস্থলে গিয়ে পরিস্থিতি নিয়ন্ত্রণে আনে।

আরও পড়ুন-  বেঙ্গালুরুর রাস্তায় খানাখন্দ নিয়ে আজব দাবি ডি কে শিবকুমার-এর

বিক্ষুব্দকারীদের দাবি, সমাজমাধ্যমে যারা এই পোস্ট দিয়েছে, তাদের বিরুদ্ধে অবিলম্বে কঠোর ব্যবস্থা নিতে হবে। ভদোদরা সিটি থানার সামনে বিক্ষোভ দেখায় মানুষ। বিশাল পুলিশ বাহিনী এসে অবস্থা নিয়ন্ত্রণে আনার চেষ্টা চালানো হয়। গোটা এলাকা ব্যারিকেড করে ঘিরে রাখা হয়। এলাকায় উত্তেজনা রয়েছে। অভিযুক্তদের বিরুদ্ধে সাম্প্রদায়িক উস্কানি ছড়ানোর অভিযোগে অভিযোগ দায়ের করে এবং দাঙ্গার মামলা দায়ের করা হয়েছে। এলাকায় অপ্রীতিকর ঘটনা নিয়ন্ত্রণে পুলিশ মোতায়েন করা হয়েছে। জুনাগধি এলাকায় পুলিশি টহলদারি চলছে।

অতিরিক্ত পুলিশ কমিশনার লিনা পাতিল জানিয়েছেন, পৃথক পুলিশ এবং ক্রাইম ব্রাঞ্চ দল তড়িঘড়ি হস্তক্ষেপ করে, জনতাকে শান্ত করে এবং পরিস্থিতি নিয়ন্ত্রণে আনে। কমিশনার জানান, সমাজ মাধ্যমে কেউ বা কারা ধর্মীয় অনুভূতিতে আঘাত দিয়ে এই আইয়ের সাহায্য নিয়ে পোস্ট করেছে। এই ঘটনায় গুজরাটের পুরাতন এলাকায় সাম্প্রদায়িক উত্তেজনা তৈরি হয়। যারা এই ঘটনায় জড়িতে তাদের বিরুদ্ধে কড়া ব্যবস্থা নেওয়া হবে।

ডিসিপি অ্যান্ড্রু ম্যাকইওয়ান জানান, যে ভাইরাল ভিডিওটি অস্থিরতার সূত্রপাত। পুলিশ শহর জুড়ে চিরুনি অভিযান পরিচালনা করেছে। এখনও পর্যন্ত এই ঘটনায় ৫০ জনের বেশি লোককে আটক করা হয়েছে।

দেখুন আরও খবর-